เรื่อง สอบราคาจ้างเหมาก่อสร้างรางระบายน้ำ คสล. บ้านห้วยโกเตี้ย หมู่ที่ 11 ตำบลท่าใหญ่ อำเภอหนองบัวแดง จังหวัดชัยภูมิ  
------------------------  
ด้วยองค์การบริหารส่วนตำบลท่าใหญ่ มีความประสงค์จะสอบราคาจ้างเหมา ก่อสร้างรางระบายน้ำ คสล. บ้านห้วยโกเตี้ย หมู่ที่ 11 ตำบลท่าใหญ่ อำเภอหนองบัวแดง จังหวัดชัยภูมิ ปริมาณงาน รางระบายน้ำภายในกว้าง 0.30 ม. สูง 0.25 ม. หนา 0.10 ม. ยาวรวม 100 เมตร พร้อมฝาปิด หนา 0.15 ม. ตามแบบมาตรฐานกรมโยธาธิการกำหนด ราคากลางในการสอบราคาครั้งนี้ 140,000.-บาท (หนึ่งแสนสี่หมื่นบาทถ้วน)   
ผู้มีสิทธิเสนอราคาจะต้องมีคุณสมบัติดังนี้  
1.เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว  
2.ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่นในขณะที่ยื่นซองสอบราคา  
3.มีผลงานก่อสร้างประเภทเดียวกัน ในวงเงินไม่น้อยกว่า 70,000.-บาท ของค่าจ้าง โดยหลักฐาน แสดงผลงานนั้นไม่เกิน - ปี นับถึงวันเปิดซองสอบราคา   
กำหนดดูสถานที่ก่อสร้างให้ผู้ยื่นแบบและรายการ ไปดูสถานที่ก่อสร้างด้วยตนเอง โดยถือว่าผู้ยื่นแบบและรายการได้ทราบสถานก่อสร้างตลอดจนอุปสรรคและปัญหาต่าง ๆ ดีแล้ว เมื่อมีปัญหาอุปสรรคในเวลาทำงานจะนำมาอ้างให้พ้นความรับผิดชอบต่อองค์การบริหารส่วนตำบลท่าใหญ่ไม่ได้   
กำหนดยื่นซองสอบราคาในวันที่ 16 เดือน กันยายน พ.ศ. 2553 ระหว่างเวลา 09.30 น. ถึง 10.30 น. ณ. ศูนย์รวมข้อมูลข่าวสารการจัดซื้อ/จัดจ้างระดับอำเภอ ตั้งอยู่ ณ. ที่ว่าการอำเภอหนองบัวแดง และกำหนดเปิดซองสอบราคาในวันที่ 16 เดือน กันยายน พ.ศ. 2553 ตั้งแต่เวลา 10.30 น. เป็นต้นไป   
ผู้สนใจติดต่อขอรับ/ซื้อเอกสารสอบราคาในราคาชุดละ 800.-บาท ได้ที่ ที่ทำการองค์การบริหารส่วนตำบลท่าใหญ่ ระหว่างวันที่ 31 เดือนสิงหาคม พ.ศ. 2553 ถึงวันที่ 15 เดือนกันยายน พ.ศ. 2553 หรือสอบถามทางโทรศัพท์หมายเลข 0-4482-3990 ในวันและเวลาราชการ  
ประกาศ ณ วันที่ 30 เดือนสิงหาคม พ.ศ. 2553   
  
  
  
  
(นายโกสิต บุญเสนา)   
นายกองค์การบริหารส่วนตำบลท่าใหญ่